Die Kersfeessuikerbos of troshofiesuikerbos (Protea welwitschii) is 'n struik wat aan die bekende Protea-genus van die Proteaceae-familie behoort. Dit is meestal 'n struik met 'n veelvoudige stam of 'n klein verkrompte boom wat in grasveld en bosveld voorkom. Die blare is blougroen en harig aan die basis as hulle volwasse is. Blomme kom gewoonlik in trosse van 3 of 4 voor, en die vrugte is 'n digte harige neut. Die spesie is wydverspreid in Afrika suid van die Sahara en kom in Angola, Burundi, Demokratiese Republiek die Kongo, Lesotho, Malawi, Mosambiek, Rwanda, Suid-Afrika, Tanzanië, Uganda, Zambië en Zimbabwe voor. Dit is die eerste keer deur Adolf Engler beskryf. Die boom se nasionale nommer is 98.2. In Engels staan dit as die Cluster-head sugarbush bekend, wat aanleiding gee tot sy ander Afrikaanse naam troshofiesuikerbos. Alfabetiese lys van Suid-Afrikaanse bome Lys van proteaspesies https://www.proteaatlas.org.za/sugar12.htm http://biodiversityexplorer.info/plants/proteaceae/protea_welwitschiii.htm http://redlist.sanbi.org/species.php?species=799-153 http://plantsoftheworldonline.org/taxon/urn:lsid:ipni.org:names:706250-1 Troshofiesuikerbos op die Protea Atlas Project-blad "Protea welwitschii". African Plant Database. Conservatoire et Jardin Botaniques de la Ville de Genève. Besoek op 2015-08-11. Roskov Y. (2014).